એજ્યુકેશન હબ ગણાતા રાજકોટ શહેરમાં વધુ એક બોગસ ડિગ્રી કૌભાંડ પ્રકાશમાં આવ્યું છે. જેમાં અમદાવાદ અને રાજકોટના બે શખ્સોએ રાજ્યભરમાં ૪૦૦ જેટલી બોગસ ડિગ્રી વેંચી લાખો રૂપિયા ઘરભેગા કર્યા હોવાનું બહાર આવતા ખળભળાટ મચ્યો છે. પોલીસે બેની ધરપકડ કરી લેપટોપ અને 3૫ થી વધુ બોગસ સર્ટિફિકેટ, અને ડિગ્રી કબજે કર્યા છે. આ ડિગ્રી સર્ટિફિકેટ અમદાવાદમાં વરદ ઝેરોક્ષમાં તૈયાર થતા હોવાનું ખુલતા તેની શોધખોળ ચાલુ છે. કૌભાંડમાં અન્ય કોણ કોણ સામેલ છે અને ક્યા કયા શહેરમાં એજન્ટ છે તે સહિતની માહિતી મેળવવા બન્નેના બે દિવસના રિમાન્ડ મેળવી તપાસ શરૂ કરી છે.